
DESCRIERE PROIECT SITE PROPRIU BENEFICIAR





S.C. BOUNCE KIDS S.R.L., cu sediul în sat Corunca, Comuna Corunca, str. Verii, nr. 3, județ Mureş, România, reprezentată legal prin doamna Boariu Raluca- Maria, în calitate de Administrator, derulează proiectul intitulat „CONSTRUIRE CABANA	P+E, ÎMPREJMUIRE LA DRUM DE ACCES, BRANȘAMENTE LA UTILITĂȚI”, cod SMIS: 351849, cofinanțat prin Fondul pentru o Tranziție Justă, în baza contractului de finanțare încheiat cu MINISTERUL INVESTIȚIILOR ȘI PROIECTELOR EUROPENE în calitate de Autoritate de Management pentru Programul Dezvoltare Durabilă și Tranziţie Justă și AGENȚIA PENTRU DEZVOLTARE REGIONALĂ CENTRU, în calitate de Organism Intermediar pentru Prioritățile de Tranziție Justă.

Obiectivul general al investiției este dezvoltarea activității economice a S.C. BOUNCE KIDS S.R.L. prin realizarea de investiții pentru ocuparea forței de muncă (înființarea unei unități de cazare turistică moderne), în vederea atenuării impactului socio-economic al tranziției la neutralitatea climatică în județul Mureș.

Obiectivele specifice ale proiectului:

1. Înființarea unei cabane turistice complet echipate și funcționale, până la sfârșitul implementării proiectului.
2. Dezvoltarea activității economice a firmei BOUNCE KIDS SRL prin extinderea obiectului de activitate în domeniul turismului rural, contribuind astfel la diversificarea portofoliului și creșterea sustenabilă a afacerii.
3. Crearea a 3 locuri de muncă, până la sfârșitul implementării proiectului față de anul 2024 și menținerea acestei creșteri pe întreaga perioadă de monitorizare a proiectului.
4. Introducerea unui nou serviciu în portofoliul societății prin înființarea unei cabane turistice cu tehnologii moderne (inovare serviciu și proces) specifice activității de turism.

Rezultatele așteptate ale proiectului:
1. Număr de persoane nou angajate care participă la cursuri de calificare/recalificare în perioada de implementare: 1 persoană
2. Creșterea valorii cifrei de afaceri față de nivelul înregistrat în ultimul an fiscal încheiat înainte de depunerea cererii de finanțare: 25,18%
3. Locuri de muncă create ca urmare a realizării investiției: total 3 persoane, din care:
- Locuri de muncă create pentru persoanele direct afectate de procesul de tranziție: 1 persoană
- Locuri de muncă create pentru persoanele din celelalte categorii defavorizate (tinerii cu vârsta de până la 29 ani, persoanele cu vârsta de peste 55 de ani, femeile, persoanele care se încadrează în categoria lucrătorilor defavorizați, a celor extrem de defavorizați și a lucrătorilor cu handicap): 1 persoană

Perioada de implementare a proiectului este de 24 luni.

Valoarea totală a contractului este de 2.481.705,83 LEI, din care finanțare nerambursabilă în sumă maximă de 1.476.271,20 LEI (1.254.830,52 LEI reprezintă valoare eligibilă nerambursabilă din partea FTJ și 221.440,68 LEI reprezintă valoare eligibilă nerambursabilă din bugetul național), echivalentă cu 90 % din valoarea totală eligibilă aprobată.




Date de contact beneficiar:
Adresă: BOUNCE KIDS S.R.L., Sat Corunca, Str. Verii nr. 3, județ Mureș
Telefon: 0749561144
Email: raluca.boariu@yahoo.com

